Боян Бойчев
Отсъствие

chitanka.info

Паркът е пуст.

Есенният дъжд тихо шепне

Някакви тайни

И листата пожълтели го слушат

С напразна надежда.

Аз вървя по алеите,

Където вече ме няма.

Книжарницата е пуста.

Дават прогноза за модата

Между два блока с реклами,

Хората се взират в телевизора

С импулсна надежда.

Аз вървя по улиците,

Където вече ме няма.

Сцената е пуста.

В съседните кръчми и клубове

Слушат фолк

И си говорят за секс и дрехи

Втора надежда.

Сцената е небето,

А звездите са зрителите.

есента на 2004 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.